*** - *** แก้ไขเพิ่มเติมครั้งที่ 1 วันที่ 17 สิงหาคม พ.ศ. 2544

***

1. ปัจจัยความเสี่ยง

เนื่องจากบริษัทฯ มีเงินกู้เพื่อการลงทุนเป็นเงินเหรียญสหรัฐ ณ สิ้นปี 2543 เป็นจำนวน 97
ล้านเหรียญสหรัฐซึ่งเป็นปัจจัยความเสี่ยงที่สำคัญของบริษัทฯ
เนื่องจากรัฐบาลประกาศค่าเงินบาทลอยตัว (Managing float) เมื่อวันที่ 2 กรกฎาคม 2540
ทำให้บริษัทฯมีภาวะขาดทุนจากอัตราแลกเปลี่ยนที่ยังไม่เกิดขึ้นจริงประมาณ 1,612 ล้านบาท
คิดจากอัตราแลกเปลี่ยนที่ 43 บาทต่อเหรียญสหรัฐ เทียบกับอัตราแลกเปลี่ยนที่ 25
บาทต่อเหรียญสหรัฐก่อนที่รัฐบาลจะประกาศค่าเงินบาทลอยตัว

บริษัทฯได้ศึกษาความเสี่ยงดังกล่าวและได้กำหนดมาตรการในการดำเนินงานเพื่อป้องกันความเสี่ยงดังกล่าวดังต่อไปนี้คือ

1.1.1 บริษัทฯ ได้เปลี่ยนนโยบายการส่งออกโดยเพิ่มสัดส่วนการส่งออก เป็น 70 % โดยมูลค่าจาก
60 % ในช่วงก่อนการประกาศค่าเงินบาทลอยตัว
เพื่อให้มีรายได้ในรูปเงินเหรียญสหรัฐเพียงพอกับการชำระหนี้และดอกเบี้ย
รวมทั้งวัตถุดิบนำเข้าและอะไหล่เครื่องจักรซึ่งต้องชำระเป็นรูปเงินเหรียญสหรัฐโดยที่บริษัทได้เปิด
Account FCD (Foreign Account deposit)
ขึ้นกับธนาคารที่บริษัทฯมีการส่งออกและมีรายได้จาการส่งออกในรูปเงินเหรียญสหรัฐ
ทำให้ไม่เกิดความเสี่ยงจากอัตราแลกเปลี่ยนที่ขึ้นลงอยู่ตลอดเวลามาตรการดังกล่าวเรียกว่า
Natural hedging คือการ Hedge รายรับกับหนี้โดยเงินตราสกุลเดียวกัน
เพื่อไม่ให้เกิดผลกระทบจากอัตราแลกเปลี่ยนที่ผันผวนตลอดเวลา

1.1.2 เนื่องจากบริษัทฯ มีขาดทุนจากอัตราแลกเปลี่ยนที่ยังไม่เกิดขึ้นจริงสูงถึงประมาณ 1,612
ล้านบาท บริษัทฯจึงต้องวางนโยบายเพิ่มรายได้และกำไรจากกำลังการผลิตในปัจจุบันที่ 65,000
ตัน/ปี โดยการเปลี่ยน Portforlio ของสินค้าของบริษัทฯโดยเพิ่มส่วนแบ่งการตลาด ของ
Specialty Film จาก 15 % ของมูลค่ารวมก่อนการประกาศค่าเงินบาทลอยตัวเป็น 30-35%
ของมูลค่ารวมเพื่อเพิ่มรายได้และกำไรอีกทางหนึ่ง เนื่องจากบริษัทฯ
ไม่สามารถเพิ่มกำลังการผลิตได้เนื่องจากธนาคารและสถาบันการเงินไม่มีนโยบายปล่อยสินเชื่อถึงแม้บริษัทฯ
ผลิตเต็มกำลังการผลิตตลอดมาและไม่สามารถสนองความต้องการของตลาดได้ ตั้งแต่ปี 2543
เป็นต้นมาถึงปัจจุบัน นโยบายดังกล่าวทำให้ลดปัจจัยความเสี่ยงดังกล่าวข้างต้น
โดยบริษัทฯประสบความสำเร็จอย่างดียิ่งโดยต้นทุนรวมของบริษัทลดลงจาก 78% ลงเหลือ 72%
ในปัจจุบันมีกำไรส่วนเพิ่มอีกทั้งราคาขายได้เพิ่มขึ้นอีกประมาณ 15% จากกำลังการผลิตเท่าเดิม
ซึ่งเป็นข้อพิสูจน์ถึงการดำเนินนโยบายที่ถูกต้องของบริษัทเพื่อป้องกันปัจจัยความเสี่ยงจากภาวะการขาดทุนจากอัตราแลกเปลี่ยนที่ยังไม่เกิดขึ้นจริงดังกล่าว
ความสำเร็จดังกล่าวเกิดขึ้นได้ส่วนหนึ่งจากการที่บริษัทฯ ตั้งศูนย์วิจัยและการพัฒนาผลิตภัณฑ์
(Research and Development Center) เพื่อวิจัยและพัฒนาผลิตภัณฑ์ใหม่
โดยใช้งบประมาณปีละไม่ต่ำกว่า 2 ล้านบาท ผลิตภัณฑ์ใหม่ ( Specialty Film)
ที่บริษัทฯได้วิจัยและพัฒนาสำเร็จและประสบความสำเร็จในการส่งออกเป็นอย่างมาก คือ

1.  Matt Finish film

-   เพื่อใช้ในอุตสาหกรรมบรรจุหีบห่อโดยมีความพิเศษคือ Classic Look

-   เทปสำหรับใช้ในโรงพยาบาลซึ่งสามารถใช้เขียนกรุ๊ปเลือดหรือชื่อคนไข้ในแผ่นฟิล์มได้

-   เทปสำหรับ Office โดยมีความพิเศษคือ Classic Look

-   เทปเคลือบปกหนังสือราคาแพงโดยมีความพิเศษคือ Classic Look

2.  Thin film 12 Micron และ 15 Micron เพื่อใช้สำหรับ

-   เคลือบกระดาษโปสเตอร์ หรือหนังสือราคาแพง

-   เคลือบแผงวงจรไฟฟ้า

-   เคลือบ Furniture แทน น้ำยาเคลือบเงา โดยมีคุณสมบัติพิเศษคือป้องกันรอยขีดข่วนได้ดีกว่า

3.  Pearlised Opaque film เพื่อใช้ในอุตสาหกรรมบรรจุหีบห่อของ Ice ream ,
    Chocolate Bar, Cookies และลูกอม

4.  High Speed Cigarette film เพื่อใช้ในการห่อซองบุหรี่รุ่นใหม่ซึ่งมีความเร็วสูงถึง
    500-600 ซอง/นาที

5.  White film เพื่อใช้ใน

-   อุตสาหกรรมบรรจุหีบห่อสำหรับสินค้าที่มีอายุสั้นและมีราคาสูง
    เพราะมีคุณสมบัติในการป้องกันความชื้นและแสงแดดได้ดีกว่าฟิล์มชนิดปกติ

-   ทำเทปสีขาว

-   ใช้เป็น Film ห่อของขวัญ

-   ใช้ในการทำ Sleeves สำหรับ Flower Wrap ซึ่งให้ความสวยงามมากกว่าฟิล์มปกติ

6.  White Opaque film
    ใช้ในอุตสาหกรรมบรรจุภัณฑ์ของสินค้าที่มีราคาสูงและมีอายุสั้นเนื่องจากมีคุณสมบัติในการป้องกันความชื้นและแสงแดดสูงกว่าฟิล์มทั่วไป

7.  High Bonding/Low Heatseal OPP/CPP film
    เพื่อใช้ในอุตสาหกรรมบรรจุภัณฑ์ของสินค้าที่มีราคาสูงและไวต่อแสงแดดเนื่องจากมีคุณสมบัติในการป้องกันเป็นเลิศและสามารถป้องกันความชื้นได้ดีกว่าฟิล์มทั่วไป

8.  Color film ใช้เป็นฟิล์มห่อของขวัญและทำเทปสี

9.  Brown film ใช้ในอุตสาหกรรมทำ Masking Tape (เทปปิดกล่อง) โดยเฉพาะ

  นอกจากนี้ปัจจุบันบริษัทกำลังวิจัยและพัฒนาผลิตภัณฑ์ใหม่เช่น

- OPP Twist wrap และ CPP Twist wrap เพื่อใช้ในอุตสาหกรรมบรรจุหีบห่อของลูกอม,
Chocolate Bar แบบ Twist เพื่อทดแทน Cellophane
ซึ่งเป็นผลิตภัณฑ์ที่ทำจากเปลือกไม้ซึ่งทำลายสิ่งแวดล้อมและถูกรัฐบาลทั่วโลกระงับการผลิตเป็นส่วนใหญ่แล้ว

-   Paper look เพื่อใช้ในงาน Graphic Art ซึ่งมีราคาแพง

  รวมทั้งผลิตภัณฑ์อื่นๆ ที่อยู่ในขั้นตอนของการวิจัย

1.1.3 การปรับโครงสร้างองค์กร
จากปัจจัยความเสี่ยงที่บริษัทมีภาวะขาดทุนจากอัตราแลกเปลี่ยนที่ยังไม่เกิดขึ้นจริงดังกล่าวทำให้บริษัทฯ
ต้องวางนโยบายเพิ่มประสิทธิภาพโดยการ Re-Engineering
องค์กรครั้งใหญ่และประสพผลสำเร็จเป็นอย่างสูงโดยสามารถลดบุคลากรจาก 1,050 คน
เหลือประมาณ 768 คน ในปัจจุบันโดยสามารถเพิ่ม Productivity จาก 48,000 ตัน/ปี เป็น
56,000 ตัน/ปีในปี 2543 และ 58,000 ตัน/ปี ในปัจจุบัน

ความสำเร็จดังกล่าวมาจากการวางระบบการทำงานโดยใช้ IT (Information Technology)
มาเสริมประสิทธิภาพในทุกหน่วยงานและใช้ระบบ Total Quality Control (TQC)
แทนระบบการตรวจสอบสินค้าที่ปลายทางในอดีต
ความสำเร็จดังกล่าวทำให้ต้นทุนของบริษัทฯต่ำกว่าคู่แข่งในอุตสาหกรรมเดียวกัน
ทั้งภายในประเทศและต่างประเทศทำให้เป็นที่แน่ใจว่า
บริษัทฯจะมีความสามารถในการแข่งขันในตลาดโลกโดยไม่ต้องเพิ่งอัตราแลกเปลี่ยนที่อ่อนตัวลงแต่อย่างใดและสร้างความมั่นใจว่า
บริษัทฯจะสามารถมีรายได้เป็นเงินตราต่างประเทศในรูปเงินเหรียญสหรัฐ ไม่ต่ำกว่า 55-60
ล้านเหรียญสหรัฐ ซึ่งเพียงพอกับการชำระหนี้และดอกเบี้ย ตลอดอายุหนี้ตามที่กล่าวแล้วข้างต้น

1.1.4 ภาระดอกเบี้ยเนื่องจากอัตราดอกเบี้ย LIBOR ในปัจจุบันได้ลดลงจากระดับสูงสุดที่ ร้อยละ
6.75 % ต่อปี เหลือร้อยละ 3.75% ต่อปี ซึ่งจะทำให้บริษัทสามารถลดดอกเบี้ยได้มากกว่า 60
ล้านบาทต่อปี เทียบกับดอกเบี้ยในปี 2543 ที่ปริมาณ 5.75 % ต่อปี
อัตราดอกเบี้ยที่ลดลงจะทำให้บริษัทฯ มีความสามารถในการชำระหนี้และดอกเบี้ยเพิ่มขึ้น
แต่ภาระดอกเบี้ยดังกล่าว สามารถผันผวนได้จึงต้องอาศัยนโยบายหลัก ตามข้อ 1.1.1 ถึง 1.1.3
เป็นมาตรการป้องกันความเสี่ยงของบริษัทฯ
จากภาวะขาดทุนจากอัตราแลกเปลี่ยนที่ยังไม่เกิดขึ้นจริงดังกล่าว.

***